Myndugleikarnir í Russlandi hava skuldsett ta einligu mammuna Anastasiu Shevchenko fyri at arbeiða fyri ein mannarættindafelagsskap. Hon kann nú fáa upp í seks ára fongsul, tí at hon hevur verið við á einum fundi og í einum friðarligum mótmælistiltaki. “ Revsimálið móti Anastasiu er als ikki nøktandi. Hon hevur einki revsivert gjørt. Vit heita á russiska forsetan, Vladimir Putin, um at steðga tí nýggju herferðini móti starvsfólkum hjá hjálparfelagsskapum,” sigur Elise Bangert, politiskur ráðgevi hjá Amnesty International Danmark. Myndugleikarnir gera seg bæði inn á altjóða mannarættindir og russisku grundlógina, sum eisini tryggjar Shevchenko talu- og savningarfrælsi. Hetta er fyrstu ferð, at russisku myndugleikarnir reisa revsimál eftir tí kúgandi lógini um óynsktar felagsskapir. Hetta er ógvuliga ófrættakent, tí tað kann skapa fyridømi og slóða fyri einum streymi av ákærum móti fleiri hundrað mannarættindastríðsfólkum um alt landið. Hevur eisini verið sjálvboðin í øðrum mannarættindafelagsskapum. Einlig mamma at tveimum børnum–hennara triðja barn doyði, beint eftir at hon var sett í húsavarðhald. Anastasia Shevchenko hevur verið í húsavarðhaldi heima hjá sær sjálvari í býnum Rostov við Don har suðuri í Russlandi síðan 23. januar 2019. Men enn er sigur ikki vunnin. Hon kann framvegis verða dømd seks ára fongsul. Herfyri varð Shevchenko kunnað um, at eitt upptøkutól var sett upp í kamarinum hjá henni, meðan hon var í húsavarðhaldi, og at russisku myndugleikarnir í loyndum høvdu tikið alt upp á video, sum hon hevði gjørt í fleiri mánaðir. Upptøkutólið var fjalt í viftuni uppi yvir seingini hjá henni. Les meira í okkara privatlívspolitiki. Lat hesa cookies vera aktiva fyri at hjálpa okkum at gera síðuna betri.